Mme go ne go na le tshenyego ya go ngala tiro ga Ngaka Van Zyl Slabbert le Ngaka Boraine. Metswedi ya dikgang e ne ya dira botlhokwa jwa bona bo nne kwa tlase. Borre ba babedi bano ba ne ba tshegetsa maikutlo a rona ao a tlhagisitsweng kgale a gore Palamente mo Afrika Borwa e ne e le motshameko fela. PFP ga e bolo go neela lefatshe maikutlo a a seng a nnete gore re ne re na le Palamente ya temokerasi fa tota ba ne ba na le le puso ya lekoko le le nosi, se e leng kgatelelo e e setlhogo ya tlhoka bosiamisi le tiriso dikgoka ka go baya kwa tlase kganetso. Re ne ra iletswa, ra tlhatlhelwa kgotsa go latofadiwa ka borukhutlhi jo bogolo! Bana ba rona ba ne ba swa. Lefatshe la rona le ne le tuka mme le tswa madi. Go ne go na le ntlha e kgolo ya keleletsomasego e e sa ntseng e le mo nageng ya rona fa gare ga ditso. A re se nne mo go batleng go le senya. Re ka nna mmogo jaaka batho ba le bangwe, lelapa le le lengwe, bantsho le basweu mmogo.